[{"text_idx": "#000014", "text": "Bellach gall cleifion hemodialysis wneud mwy o ymarfer corff wrth dderbyn triniaeth i achub bywyd, diolch i wefan newydd a ddatblygwyd gan arbenigwyr ymarfer corff."}, {"text_idx": "#000016", "text": "Mae Lynn David wedi bod yn dilyn y cyfarwyddiadau ar gyfer ymarfer corff yn ystod ei ymweliad ag Uned Arennau Liz Baker, Ysbyty Morriston, Abertawe\u201cMae pobl sydd a\u0302 chlefyd cronig yr arennau ac yn enwedig pobl sy'n cael hemodialysis yn gorfod mynd i'r ysbyty sawl diwrnod yr wythnos ac am gyfnodau hir. O'r herwydd mae'r cleifion yn gallu mynd yn gorfforol segur. Mae ymchwil blaenorol, gan gynnwys ein gwaith ein hunain, wedi dangos y gall ymarfer corff rheolaidd fod yn llesol iawn i gleifion dialysis. Mae cleifion sy'n ymarfer yn rheolaidd yn dweud wrthym bod ymarfer corff yn gwella ffitrwydd corfforol, cryfder y cyhyrau, gallu gweithredol, lles cyffredinol ac ansawdd bywyd yn gyffredinol.\u201d"}, {"text_idx": "#000017", "text": "Caiff SYMUD ei ariannu gan Gyfrif Cyflymu Effaith ESRC Prifysgol Bangor, ac fe'i datblygwyd i helpu cleifion dialysis wneud mwy o ymarfer corff ac i helpu gweithwyr iechyd proffesiynol wneud ymarfer corff yn rhan o ofal beunyddiol."}, {"text_idx": "#000023", "text": "\u201cRoedd yn ddiddorol, a dewis da o ymarferion. Fyddwn i ddim wedi meddwl gwneud ymarferion coesau. Roedd y llyfryn yn hawdd ei ddeall.\u201d"}, {"text_idx": "#000025", "text": "\u201cDyma waith ardderchog sy'n mynd i'r afael ag angen clinigol oedd heb ei ddiwallu am bresgripsiwn ymarfer corff unigol i gleifion sydd a\u0302 chlefyd cronig yr arennau. Gall SYMUD helpu teilwra ymarfer corff i anghenion a galluoedd penodol y cleifion dialysis a gwneud ymarfer corff yn rhan o ofal beunyddiol.\u201d"}, {"text_idx": "#000027", "text": "\u201cMae'r cleifion yn mwynhau'r llyfryn ac mae llawer ohonynt wedi dechrau ymarfer yn rheolaidd gartref. Mae'n ganllaw da ac yn llawn cyfeiriadau ac mae'r cleifion yn teimlo y gallant wneud yr ymarferion yn bennaf oherwydd bod lluniau o rywun yn ymarfer wrth ddialysio!\u201d"}, {"text_idx": "#000029", "text": "\u201cMae'r Canllawiau i Weithwyr Iechyd Proffesiynol yn benodol iawn ac yn hawdd eu dilyn. Mae llyfryn y cleifion yn helpu rhoi ffordd o fyw fwy egni\u0308ol i'r cleifion\u201d"}]